Suresh 110 Views wcc final
ఇంగ్లాండ్‌: పురషుల క్రికెట్‌తో పోలిస్తే మహిళల క్రికెట్‌కు ఆదరణ తగ్గుతున్న వేళ మహిళల క్రికెట్‌ ప్రపంచ కప్‌ ఫైనల్‌
మ్యాచ్‌కు అత్యంత ఆదరణ లభించడం విశేషం. ఇప్పుడు ఎక్కడ చూసిన నేడు భారత్‌-ఇంగ్లాండ్‌ మధ్య జరిగే మ్యాచ్‌
గురించే చర్చ. అన్‌లైన్‌, టీవీలు, సామాజిక మాధ్యమాలలో సైతం ఈ మ్యాచ్‌ హట్‌ టాఫిక్‌. దీనికంతటికి కారణం ఇంగ్లాండ్‌లో
క్రికెట్‌కు మంచి గుర్తింపు ఉండటం, ప్రపంచ కప్‌లో మిథాలీ సేన సాధించిన విజయాలు. అయితే లార్డ్స్‌ మైదానంలో జరుగుతున్న
ఈ మ్యాచ్‌లో సీటింగ్‌ సామర్థ్యం 30 వేలు కాగా ఇప్పటికే 26వేల ఐదు వందల టికెట్లు ఆమ్ముడయ్యాయి. మిగతా వాటికి కూడా
మంచి డిమాండ్‌ ఉంది. దీన్ని బట్టి చెప్పవచ్చు ఈ మ్యాచ్‌కు గల ప్రాధాన్యత. మరోవైపు ఈ మ్యాచ్‌లో తమ జట్టే గెలవాలని
ఇరు దేశాల ప్రజలు ఆకాక్షిస్తున్నారు. అయితే విజయం ఎవరిని వరిస్తుందో మరి కొన్ని గంటలు వేచి చూడాల్సిందే.